[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Ivika Hein: emakeele e-eksami poolt ja vastu"}, {"text_idx": "#000005", "text": "E-eksamid tulevad va\u0308a\u0308ramatult. Sellest on saanud natuke isegi prestiiz\u030ciku\u0308simus \u2013 e-eksamitega to\u0303estame ennast taas eesrindliku e-riigina. U\u0308ldiselt ei kohuta arvutis eksami sooritamine ka digitehnoloogiaga la\u0308hisuhtes u\u0308les kasvanud last. Pealegi on e-eksamite arendamisele juba kulutatud palju mo\u0303ttejo\u0303udu, energiat ja raha, kirjutab Ivika Hein algselt O\u0303petajate Lehes ilmunud kommentaaris."}, {"text_idx": "#000006", "text": "E-eksamitel ongi tegelikult palju plusse. Nii eksamiu\u0308lesannete lahendamine kui hindamine vo\u0303tab va\u0308hem aega. Raskesti loetava ka\u0308ekirja des\u030cifreerimise probleemid langevad a\u0308ra. Lugemisosa valikvastustega u\u0308lesannete hindamisel ei teki to\u0303lgendusprobleeme, mida eksaminandi enda so\u0303nastatud vastuste puhul pa\u0308riselt va\u0308ltida ei saa. Tulemused on kergesti analu\u0308u\u0308sitavad ja tagasisidet on u\u0308ksko\u0303ik kellele lihtne anda."}, {"text_idx": "#000007", "text": "Elektroonilise eksamivormiga kaasneb loomulikult elektroonilise O\u0303S-i kasutamise o\u0303igus, mis on va\u0308ga tervitatav, sest igal muul ajal kasutavad o\u0303pilased nagunii seda. Tore on ka see, et emakeeleeksam vo\u0303iks keskendumisvo\u0303ime kestvuskontrollist saada normaalse pikkusega eksamiks."}, {"text_idx": "#000008", "text": "Siiski tasub e-eksamisse nagu igasse uuendusse suhtuda valvsalt, et uuendustuhinas midagi va\u0308a\u0308rtuslikku kaotsi ei la\u0308heks, et to\u0308o\u0308de sooritamise ja kontrollimise lihtsuse altarile ei ohverdataks midagi, mida vajame va\u0308ltimatult ka homses maailmas."}, {"text_idx": "#000009", "text": "Kahjuks pole eesti keele o\u0303petajatel veel selget ettekujutust, milliseks e-eksam kujuneb. Kuulamisu\u0308lesandest oleme kuulnud ainult kuulujutte, nii et ei oska sellist uudset u\u0308lesandetu\u0308u\u0308pi kiita ega laita."}, {"text_idx": "#000010", "text": "Kui oletada, et e-eksamil hakatakse kasutama valikvastustega o\u0303ige-vale-teljel u\u0308lesandeid, siis ei toetaks see pa\u0308riselulisi vajadusi, vaid soodustaks lihtsustatud mo\u0303tteviisi. Seni on peetud oluliseks, et koolilo\u0303petaja suudaks tekste mo\u0303ista ja neid korralikus eesti keeles ise luua. Kirjand on hindamise suhtes ko\u0303ige ebamugavam eksamiosa ja praktiline mo\u0303istus kiidab selle asendamise mis tahes muu, kergemini kontrollitava vormiga heaks, aga suuremaid eesma\u0308rke silmas pidades ei tohiks seda mingil juhul teha."}, {"text_idx": "#000011", "text": "Arutlusoskused ja loov mo\u0303tlemine peaksid ja\u0308a\u0308ma ausse ka uuel eksamil. Tehistaip hakkab nagunii ja\u0308rjest rohkem nende arendamiseks vo\u0303imalusi varastama, aga e-eksami vorm ei tohiks neid veelgi kahandada."}, {"text_idx": "#000012", "text": "Ko\u0303ige olulisem tundub mulle ette na\u0308ha seda, kuidas elektrooniliseks eksamiks valmistumine hakkab muutma o\u0303petamise ro\u0303huasetusi. Ilmselt toob see kaasa u\u0308ha taanduva ka\u0308ekirjalise tekstiloome, mille harjutamisel pole justkui enam mo\u0303tet, sest eksamil ja elus no\u0303utakse klaviatuuril tippimise vilumust."}, {"text_idx": "#000013", "text": "\"Ka\u0308sitsi kirjutades o\u0303pitakse muuhulgas kinesteetiliselt ja kasutatakse u\u0308rgseimat ja to\u0303husaimat ma\u0308lusu\u0308steemi.\""}, {"text_idx": "#000014", "text": "Pliiatsiga kirjutamise paigutamisega ajaloo pru\u0308gikasti ei ole neuroteadlased aga no\u0303us, sest ka\u0308ekirjaoskuste harjutamine on asendamatu ko\u0303rgemate mo\u0303tlemisprotsesside kiirendi, aktiviseerides just neid ajupiirkondi, mis on seotud kontseptuaalse, su\u0308mbolilise ja ruumilise mo\u0303tlemise, planeerimise, otsustamise, ja\u0308reldamise ja ma\u0308luga. Ka\u0308sitsi kirjutades o\u0303pitakse muuhulgas kinesteetiliselt ja kasutatakse u\u0308rgseimat ja to\u0303husaimat ma\u0308lusu\u0308steemi, millele ligipa\u0308a\u0308su klaviatuuril tippimine ei vo\u0303imalda."}, {"text_idx": "#000015", "text": "U\u0308hendkuningriigis ja USA-s on viimase aastaku\u0308mne jooksul tehtud mitu vo\u0303rdlevat uuringut pliiatsiga kirjutamise ja klaviatuuril tippimise mo\u0303just o\u0303ppija kognitiivsetele, metakognitiivsetele ja keelelistele vo\u0303imetele, sealhulgas teksti komponeerimise oskusele. Ko\u0303ik uuringud kinnitavad ka\u0308ekirjaoskuste arendamise vajalikkust, nii et Briti teadlased on teinud praegusel nutiajastul haridusministeeriumile ettepaneku tuua kirjatehnika arendamise no\u0303ue tagasi kooliprogrammidesse, kaasa arvatud gu\u0308mnaasiumiastmesse."}, {"text_idx": "#000016", "text": "Mida noorem laps, seda olulisem on lugemis-, o\u0303igekirja-, tekstiloomeoskuste ja so\u0303navara omandamisel ka\u0308sitsi kirjutamise roll. Ka\u0308sitsi kirjutamise ko\u0303iki kasutegureid ei jo\u0303uagi siin u\u0308les lugeda, aga see va\u0308a\u0308rib pa\u0308a\u0308stmist juba positiivse mo\u0303ju to\u0303ttu keskendumisvo\u0303imele, mis on ta\u0308napa\u0308eva noorte to\u0303sine murekoht. Lisaks on ka\u0308ekirjalise teksti ja\u0308rjest kasvav va\u0308a\u0308rtus inimese isikupa\u0308ra eristav vo\u0303i ro\u0303hutav funktsioon ja ka\u0308ekirja inimlikkus u\u0308ha tehislikumas maailmas."}, {"text_idx": "#000017", "text": "Kui eksamil enam ka\u0308ekirjalise teksti koostamise no\u0303uet pole, tuleks mo\u0303elda, kuidas seda koolihariduses siiski sa\u0308ilitada, sest paraku pole see asendatav u\u0308hegi muu o\u0303ppeu\u0308lesandega, mis samavo\u0303rd mitmeku\u0308lgselt ja to\u0303husalt toetaks ko\u0303iki teisi o\u0303ppimisprotsesse."}, {"text_idx": "#000018", "text": "Kui uus eksamivorm aitab kaasa haritud eesti inimese kujundamisele, mitte ei takista seda, on ko\u0303ik ha\u0308sti. Nagunii tuleb koolis lakkamatult kaaluda, millised o\u0303ppetegevused tuleviku haridust ko\u0303ige paremini toetavad, et neid vo\u0303imalikult soodustada. ChatGPT na\u0308itab selgelt, et tulevikus on esmata\u0308htis kriitilise mo\u0303tlemise vo\u0303ime, arutlusoskus, oma mo\u0303tete ta\u0308pse ja veenva so\u0303nastamise oskus. E-eksamil peaksid need oskused igal juhul hinnatuks ja\u0308a\u0308ma."}, {"text_idx": "#000019", "text": "Harli Uljas: matemaatikaeksam kui pealisehitis"}, {"text_idx": "#000020", "text": "Eesti keeles ilmus eesti pa\u0308ritolu ameerika luuletaja Dennis Nurkse luulekogu"}, {"text_idx": "#000021", "text": "Tartu U\u0308likooli raamatukogu avas eksamisessiooniks taas o\u0308o\u0308raamatukogu"}, {"text_idx": "#000022", "text": "Riik: e-eksamite kehtestamine vo\u0303tab va\u0308hemalt kaks aastat"}, {"text_idx": "#000023", "text": "Abituriendid kirjutasid riigieksamil kirjandeid va\u0308ikeriikidest ja loomingust"}, {"text_idx": "#000024", "text": "Riigieksamite periood algas eesti keele eksamiga"}, {"text_idx": "#000025", "text": "Mart Vo\u0303rklaev: 2024. aasta eelarve on visioon, kuhu tahame Eestit juhtida"}, {"text_idx": "#000026", "text": "Merit Valge: muudame munatootmise selliseks, et seda ei peaks varjama"}, {"text_idx": "#000029", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000030", "text": "Kaarel Tarand: ku\u0308lmasurm ei kohuta"}, {"text_idx": "#000033", "text": "Karikavo\u0303istluste avama\u0308ngu vo\u0303itis Tartu U\u0308likool/Bigbank"}, {"text_idx": "#000036", "text": "Opositsioon kritiseeris teravalt riigieelarvet: see on peataoleku eelarve"}, {"text_idx": "#000041", "text": "Jaan Toots esitati Narva linnapea kandidaadiks"}, {"text_idx": "#000042", "text": "Kolmapa\u0308ev on soe, aga kohati vo\u0303ib hoovihma sadada"}, {"text_idx": "#000045", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000046", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]